|  |
| --- |
| **UKMERGĖS RAJONO SAVIVALDYBĖS****TARYBA** |
|  |
| **SPRENDIMAS** |
| **DĖL NEKILNOJAMOJO TURTO, SKIRTO SOCIALINIO BŪSTO FONDO PLĖTRAI, ĮSIGIJIMO** |
|  |
| 2022 m. sausio d. Nr. |
| Ukmergė  |
|  |
|  |

Vadovaudamasi Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu, Lietuvos Respublikos Vyriausybės 2017 m. gruodžio 13 d. nutarimu Nr. 1036 patvirtintu Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašu, Ukmergės rajono savivaldybės tarybos 2020 m. gegužės 28 d. sprendimu Nr. 7-132 patvirtintu Nekilnojamųjų daiktų pirkimo savivaldybės vardu tvarkos aprašu, atsižvelgdama į Ukmergės rajono savivaldybės administracijos direktoriaus 2021 m. kovo 18 d. įsakymu Nr. 13-425 sudarytos Žemės, esamų pastatų ar kitų nekilnojamųjų daiktų pirkimo komisijos 2022 m. sausio 6 d. posėdžio protokolą Nr. S17-1, Ukmergės rajono savivaldybės taryba n u s p r e n d ž i a:

1. Pirkti <Tekstas nuasmenintas> nuosavybės teise priklausantį nekilnojamąjį turtą (unikalus numeris <Tekstas nuasmenintas>, bendras plotas <Tekstas nuasmenintas>), esantį <Tekstas nuasmenintas>, už suderėtą kainą – 36 960,00 Eur (trisdešimt šeši tūkstančiai devyni šimtai šešiasdešimt eurų 00 centų).

2. Iš suderėtos pardavimo kainos išskaityti 2022 m. vasario 1 d. neįmokėtą atnaujinimo (modernizacijos) įmoką – 3 074,33 Eur, likusią sumą – 33 885,67 Eur (trisdešimt trys tūkstančiai aštuoni šimtai aštuoniasdešimt penki eurai 67 centai) pervesti į šio sprendimo 1 punkte nurodyto pardavėjo sąskaitą <Tekstas nuasmenintas>.

3. Įgalioti Ukmergės rajono savivaldybės administracijos direktorių pasirašyti šio sprendimo 1 punkte nurodyto nekilnojamojo turto pirkimo-pardavimo sutartį bei perdavimo-priėmimo aktą.

 4. Įregistruoti Ukmergės rajono savivaldybės vardu šio sprendimo 1 punkte nurodytą turtą Nekilnojamojo turto registre ir perduoti jį valdyti, naudoti ir disponuoti juo patikėjimo teise Ukmergės rajono savivaldybės administracijai.

Savivaldybės meras

Projektą parengė:

Turto ir įmonių valdymo skyriaus vedėja Daiva Gladkauskienė

Sprendimo projektas suderintas ir pasirašytas Ukmergės rajono savivaldybės dokumentų valdymo sistemoje „Kontora“.

Forma patvirtinta Ukmergės rajono savivaldybės

administracijos direktoriaus 2017 m. rugsėjo 27 d.

įsakymu Nr. 13-1536

**UKMERGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL NEKILNOJAMOJO TURTO, SKIRTO SOCIALINIO BŪSTO FONDO PLĖTRAI, ĮSIGIJIMO“**

**AIŠKINAMASIS RAŠTAS**

2022 m. sausio 11 d.

Ukmergė

**1. Sprendimo projekto rengimo pagrindas:** Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktas numato, kad savivaldybės turtą įgyja pagal sandorius.

Pirkimas vykdytas vadovaujantis Lietuvos Respublikos Vyriausybės 2017 m. gruodžio 13 d. nutarimu Nr. 1036 patvirtintu Dėl žemės, esamų pastatų ar kitų nekilnojamųjų daiktų pirkimų arba nuomos ar teisių į šiuos daiktus įsigijimų tvarkos aprašu.

Ukmergės rajono savivaldybės tarybos 2020 m. gegužės 28 d. sprendimu Nr. 7-132 patvirtintas Nekilnojamųjų daiktų pirkimo savivaldybės vardu tvarkos aprašas.

Ukmergės rajono savivaldybės tarybos 2020 m. vasario 20 d. sprendimu Nr. 7-38 „Dėl pritarimo projekto „Socialinio būsto plėtra Ukmergės rajono savivaldybėje“ įgyvendinimui“.

**2. Sprendimo projekto tikslas ir esmė:** Ukmergės rajono savivaldybės tarybos 2020 m. vasario 20 d. sprendimu Nr. 7-38 „Dėl pritarimo projekto „Socialinio būsto plėtra Ukmergės rajono savivaldybėje“ įgyvendinimui“ buvo pritarta projekto įgyvendinimui, teikti paraišką paramai gauti pagal 2014-2020 m. Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonę Nr. 08.1.2-CVPA-R-408 „Socialinio būsto fondo plėtra“. Projektu siekiama padidinti socialinio būsto fondą, įsigyjant 12 vieno-trijų kambarių butų su patogumais Ukmergės rajono savivaldybėje ir juos pritaikant socialinio būsto paskirčiai. Planuojama įsigyti 4 vieno kambario butus, 6 dviejų kambarių ir 2 trijų kambarių butus.

Ukmergės rajono savivaldybės administracijos direktorius įsakymu patvirtino Būsto pirkimo socialinį ir (ar) ekonominį pagrindimą, sudarė Pirkimų komisiją, patvirtino Gyvenamojo būsto, skirto socialinio būsto fondo plėtrai, pirkimo skelbiamų derybų būdu sąlygas.

Lietuvos Respublikos Vyriausybės 2017 m. gruodžio 13 d. nutarimu Nr. 1036 patvirtinto Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo 67 punktu nustatyta, kad perkant nekilnojamąjį daiktą savivaldybės vardu sprendimas dėl derybas laimėjusio kandidato priimamas saivaldybės tarybos nustatyta tvarka.

 Savivaldybės administracijos direktorius, atsižvelgdamas į Pirkimo komisijos sprendimą dėl derybas laimėjusio kandidato, teikia savivaldybės tarybai tvirtinti sprendimo pirkti nekilnojamąjį turtą savivaldybės nuosavybėn projektą.

 Atsižvelgiant į aukščiau išdėstytus teisės aktus bei Pirkimo komisijos protokolą, kuriuo derybos dėl dviejų kambarių gyvenamojo būsto, skirto socialinio būsto fondo plėtrai, pripažintos įvykusiomis ir pasibaigusiomis, susitarus dėl pardavimo kainos, parengtas sprendimo projektas, kuriuo siūloma už suderėtą 36 960 eurų sumą įsigyti 2 kambarių butą, esantį <Tekstas nuasmenintas>. Iš suderėtos kainos iškaičiuojama neįmokėta atnaujinimo (moderinazaijos) įmoka 3074,33 Eur ir pardavėjui pervedama likusi 33 885,67 eurų suma.

 **3. Šiuo metu galiojančios ir teikiamu projektu siūlomos naujos nuostatos (esant galimybei – lyginamasis variantas):** -

**4. Sprendimui įgyvendinti reikalingos lėšos ir galimi finansavimo šaltiniai:**

Sprendimui įgyvendinti reikalingos savivaldybės biudžeto ir Europos Sąjungos lėšos numatytos „Socialinio būsto fondo plėtra“ projekte.

**5. Priėmus sprendimą laukiami rezultatai, galimos pasekmės:** Nupirktas būstas bus įtrauktas į Ukmergės rajono savivaldybės būsto fondo sąrašo ir Ukmergės rajono savivaldybės socialinio būsto, kaip savivaldybės būsto fondo dalies, sąrašą bei išnuomotas socialinio būsto eilėje laukiančioms šeimoms.

**6. Priimtam sprendimui įgyvendinti reikalingi papildomi teisės aktai (priimti, pakeisti, panaikinti):** –

**7. Lietuvos Respublikos korupcijos prevencijos įstatymo 8 straipsnio 1 dalyje numatytais atvejais – sprendimo projekto antikorupcinis vertinimas:** –

**8. Kai sprendimo projektu numatoma reglamentuoti iki tol nereglamentuotus santykius, taip pat kai iš esmės keičiamas teisinis reguliavimas – sprendimo projekto numatomo teisinio reguliavimo poveikio vertinimas:** –

**9. Sekretoriatas priimtą sprendimą pateikia:** Apskaitos skyriui, Finansų skyriui, Strateginio planavimo, investicijų ir verslo plėtros skyriui, Turto ir įmonių valdymo skyriui.

**10. Aiškinamojo rašto priedai:** -.

Turto ir įmonių valdymo skyriaus vedėja Daiva Gladkauskienė

\* Jeigu sprendimas turi būti pateikiamas ne dokumentų valdymo sistemos „Kontora“ naudotojams, nurodomas gavėjo elektroninio pašto adresas.